Põllumajandusliku tegevusega alustava noore ettevõtja toetus (1.2)   http://www.pria.ee/et/toetused/valdkond/taimekasvatus/noore_ettevotja_toetus_2010/    Toetust saab taotleda põllumajandusliku tegevusega alustav FIE või ühe või mitme füüsilisest isikust osanikuga osaühing. Taotluse esitamise ajal peab FIE olema noorem või osaühingu puhul peavad kõik osanikud ja juhatuse liikmed olema nooremad kui 40 aastat ja ei tohi FIE ega osaühingu ükski osanik taotluse rahuldamise hetkeks olla tegelenud põllumajandusliku majandustegevusega üle 18 kuu. FIE-l või osaühingu kõigil osanikel ja juhatuse liikmetel peab olema vähemalt 2-aastane põllumajandusalane töökogemus ja põllumajandusalane keskeri-, kutsekesk- või kõrgharidus või "Kutseseaduse" § 4 lõikes 4 nimetatud "Kvalifikatsiooniraamistiku" kolmas kutsetase. Taotlejal on võimalus põllumajandusalase töökogemuse, hariduse või kutsekvalifikatsiooni puudumise korral omandada need 36 kuu jooksul arvates taotluse rahuldamise otsuse tegemise päevast.    Lisaks peab äriplaanis toodud põllumajandusmaa olema taotleja omandis või kasutama seda muul õiguslikul alusel(näiteks: renditud). Põllumajandusmaa rentimise puhul tuleb taotlemisel esitada taotluse esitamise aasta ja taotlemisele järgneva majandusaasta maarendilepingute  ärakirjad. Täiendavate nõuete kohta saab täpse info meetme määrusest või infomaterjalist Abiks Taotlejale.    Toetust antakse ühe taotleja kohta kuni 40 000 eurot üks kord arengukava programmiperioodil. Taotluse esitamise aastale järgneva majandusaasta lõpuks peab taotleja müügitulu omatoodetud põllumajandussaaduste müügist või nende töötlemisel saadud põllumajandustoodete müügist olema suurem kui 2 400 eurot ja nimetatud müügitulu peab moodustama taotluse esitamise aastale järgneval viiendal  majandusaastal vähemalt 80% taotletud toetuse summast.    Abikõlbulikeks kuludeks on ka kasutatud seadmete ja masinate ostuks tehtud kulud juhul, kui taotleja on mikro-, väikese või keskmise suurusega ettevõtja ja seade ei ole toodetud rohkem kui kolm aastat tagasi, selle ostmiseks ei ole kasutatud toetust ning nimetatud seadme hind ei ületa selle turuväärtust ega ole uue samaväärse seadme hinnaga võrdne või sellest kõrgem.    EAS: